b"\n_START_ARTICLE_\nUni\xc3\xb3 Esportiva Castelldefels\n_START_SECTION_\nHist\xc3\xb2ria\n_START_PARAGRAPH_\nL'any 1946 August Rossell Figueres cre\xc3\xa0 la Uni\xc3\xb3 Esportiva Castelldefels tot i que la fundaci\xc3\xb3 oficial no arrib\xc3\xa0 fins dos anys m\xc3\xa9s tard, el 1948. Ramon Yll en fou el primer president. L'equip disput\xc3\xa0 el seu primer partit el 15 d'agost de 1946 enfront del CD Comtal amb motiu de la festa major de la ciutat. La primera indument\xc3\xa0ria del club fou samarreta vermella i blanca i pantalons blancs, adoptant posteriorment l'actual groga i blava.\n_START_SECTION_\nEstadi\n_START_PARAGRAPH_\nLa UE Castelldefels juga els partits com a local al Municipal d'Els Canyars, ubicat al barri hom\xc3\xb2nim. Es tracta d'un camp de gespa artificial amb capacitat per a 2.500 espectadors. Fou inaugurat el 8 de desembre de 2001, coincidint amb la Festa Major d'Hivern de Castelldefels. Anteriorment la UE Castelldefels jugava al Municipal de la Via F\xc3\xa8rria."